Die toonaangewende koor bekoor almal van oor tot oor. Ons koor word as Beeld Eisteddfod-wenner en as die beste gemengde koor vir meer as 'n dekade aangewys en word gereeld as die algehele beste skoolkoor in Pretoria uitgesonder. Hulle sing uit volle bors om etlike kere en weer in 2019 nasionaal as die ATKV se beste gemengde skoolkoor in die land aangewys te word.
Die Menlo-engele neem ook deel aan internasionale kompetisies en word as wenners van die kategorie gemengde kore en in 2016 in Sochi, Rusland aangewys en verower Goud en Silwer met twee kategorië by die World Choir Games in 2018 . Die Menlo-engele word is ook gekroon as wenners in KykNet se Sing in Harmonie koorkompetisies. Menlo-koor is op pad om in 2020 in België aan die World Choir Games deel te neem.
By ons kerskonserte met 'n verskil word musiek, sang en die Kerstyd met groot vreugde gevier.
Die koor se sukses word toegeskryf aan harde werk en 'n passie vir musiek!
Menlo-koor se visie
Ons koor wil graag met elke noot ons harte en ons liefde vir musiek deel met ander - ons hoop om met ons sang ander se harte aan te raak op 'n blywende manier net soos elke lied ook ons eie harte laat juig van dankbaarheid, verwondering en lewenslus. Ons sing met passie om ons liefde vir musiek te ontwikkel, 'n waardering van musiek 'n integrale deel van ons lewe te maak en om ons harte op so 'n manier met elkeen wat na ons luister te deel, dat ons 'n netwerk van koorvriende oor die wêreld versamel.
Ons wil graag dat elke delikate noot wat in perfeksie deur ons lippe weerklink iemand betower met die skoonheid van musiek en sang.
Ons sing as koor saam om ander met ons Godgegewe talent te bereik en as 'n persoonlike viering van hierdie talent. Deur ons vorming en ontwikkeling as koor leer ons 'n positiewe, gedissiplineerde houding en leefstyl aan wat ons lewenslank sal vergesel. Ons tree nasionaal en internasionaal op en elke optrede bied ook aan ons die geleentheid om met trots as ambassadeurs van Die Hoërskool Menlopark op te tree en nie net ons koor se harte met ander te deel nie, maar ook ons skool s'n.
Ons koorleuse lui: Musica laudate de corde/ Music from the heart
Menlo-koor se prestasies in 'n neutedop
Beeld Eisteddfod-wenner en aangewys as die beste gemengde koor vir meer as 'n dekade en ook al meer male as algehele beste skoolkoor in Pretoria
Verskeie kere reeds nasionaal as die ATKV se beste gemengde koor aangewys
Verskeie kere as die ATKV se beste skoolkoor aangewys (dus as algehele wenner)
Internasionale prestasies in die WORLD CHOIR GAMES in Oostenryk (2008) en eindig agste wêreldwyd (tussen jeug-en universiteitskore)